Beurtkrag: Hier is Woensdag se vooruitsigteArgieffoto (Pixabay) Eskom het gesê na verwagting sal geen beurtkrag Woensdag ingestel word nie. Die kragverskaffer het Dinsdagaand gesê hy kon genoeg noodreserwes opbou. Daar word verwag dat bykomende opwekkingseenhede Woensdag weer in werking sal wees. Die opwekkingskapasiteit gaan verder verhoog word om verdere beurtkrag te verhoed. “Nietemin bly die opwekkingsnetwerk onvoorspelbaar en onbetroubaar en die moontlikheid bestaan dat beurtkrag op kort kennisgewing ingestel kan word, sou daar groot veranderinge aan die stelsel plaasvind.” Eskom het verbuikers versoek om steeds elektrisiteit spaarsamig te gebruik. Teen Dinsdag 16:05 was onbeplande instandhoudingswerk 11 371 MW en beplande instandhoudingswerk 4 737 MW. Eskom wys weereens daarop dat ’n moontlikheid van beurtkrag weens noodsaaklike instandhoudingswerk oor die volgende 18 maande bestaan.